
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2024. (III. 27.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2024. március 21.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntés végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	17/2024.
	2023.02.29.
	Pályázat kiírása a civil szervezetek 2024. évi önkormányzati támogatására
	2024.03.01.
	Végrehajtva


II. Tájékoztató az előző ülés óta történt fontosabb eseményekről
Március 4-én elindult a közvilágítás korszerűsítésére kiírt közbeszerzés. Az ajánlattételi határidőt egy alkalommal hosszabbítani kellett a jelentős számú ajánlattevői kérdés miatt, így az jelenleg 2024. március 27. 12:00.
Az ivóvízhálózat fejlesztésére vonatkozóan egy közel 30 millió forint értékű szerződés került aláírásra a TRV Zrt.-vel. Célunk a csőtörések számának csökkentése. A fejlesztések elvégzése már zajlik és néhány hónapon belül elkészül. A költségek fedezetét az önkormányzat önerőből biztosítja, ahogyan az a költségvetésben betervezésre került.
Március 15-én az 1848-49-es forradalom és szabadságharc eseményeiről emlékeztünk meg a Grassalkovich-vadászlaknál, ahol a Sülysápi Móra Ferenc Általános Iskola 5. osztályos tanulói elevenítették fel a 176 évvel ezelőtti eseményeket. A megemlékezést követően koszorúzásra került sor a Petőfi-emléktáblánál.
Március 18-án megkezdődött az útjavítás a Haleszi dűlőben, gréderezést követően zúzottkő terítés és hengerelés is történik. Az elkövetkezendő napokban a Laky dűlő és a Besnyői dűlő is sorra kerül.
Elkezdődött a játszóterek (Almáskerti, Szent István téri, Hevesy parki) ütéscsillapító felületeinek cseréje, a gyöngykaviccsal ellátott felületek helyére öntött gumiburkolat kerül. A kivitelezés 3-4 hetet vesz igénybe.
A tavasz folyamán további utak állapotjavítására kerül sor martaszfaltos technológia alkalmazásával. A 129 millió forintos beruházást az önkormányzat a saját bevételeiből finanszírozza. A közbeszerzés lezárására a márciusi képviselő-testületi ülésen kerülhet sor.
Sülysáp, 2024. március 21.

Horinka László

